Manaus

**Manaus** je grad od 2,063,689 i općina 2,255,903 od stanovnika. na sjeverozapadu Brazila u Saveznoj državi Amazonas u kojoj je administrativni centar.

Metropolitanski Manaus ima 2,325,000 stan. i po tome je 7 grad po veličini u zemlji.

## Geografija

Manaus se nalazi u srcu Amazonske prašume, prostire se duž sjeverne obale Rio Negra, 18 km uzvodno od ušća u Amazonu, udaljen 1,450 km od Atlanskog ocana. I pored tog je velika luka do koje mogu doploviti i prekooceanski brodovi, jer se nalazi na moćnoj rijeci.

Preko rijeke tek od 2011. postoji most dug 3,595 metara.
## Historija

Manaus je stvoren u 17. vijeku da osigura portugalsku dominaciju po Amazoniji. Nukleus je bila utvrda *São José da Barra do Rio Negro*, koju je projektirao kapetan Francisco da Mota Falcão 1669., pa se ta godina uzima kao godina kad je osnovan.

Misija i naselje koje je izraslo uz nju, zvalo se *Villa da Barra* ili *Barra do Rio Negro* (barra se odnosi na pješčani sprud na rijeci). 
Od 1809. kad je postao prijestolnica Generalne kapetanije Rio Negro ima status grada i novo ime *Barcelos*. 
Ono mu je promjenjeno 1850. u *Manáos* (po domorodačkom plemenu) kad je postao administrativni centar Provincije Amazonas (kasnije savezna država). 

U periodu od 1890. do 1920. prosperirao je na proizvodnji kaučuka iz stabla Hevea brasiliensis. Tad su podignute brojne historicističke palače građevine, kao katedrala i raskošna opera Teatro Amazonas (1896. renovirana 1987.-1990.). Tad su nikle i brojne trgovine u luci. 
U to vrijeme Manaus je bio jedan od prvih gradova u Brazilu koji je imao električnu rasvjetu, pa je od 1892. i sjedište nadbiskupije .

Od 1902 je jedna britanska kompanija modernizirala luku, izgradivši carinarnicu, kamenu obalu, skladišta i plutajuće gatove, jer vodostaj na rijeci tokom godine oscilira do 12 metara. 
Kad je cijena kaučuka 1920-ih pala na svjetskom tržištu Manaus je zapao u krizu. . 
Donekle se oporavio za Drugog svjetskog rata, ali je počeo značajnije napredovati tek nakon 1967. kad je postao porto franco.

Krajem 1970-ih brazilska vlada i privatne firme započeli su eksploatirati velike šume, kako zbog drvene građe tako i zbog povećanja oranica.
Vlada je podigla i veliku ribarsku luku, tad je počeo i veliki transport goveda iz savana gornjeg toka Rijeke Branco, iz koje se doprema i koža za izvoz.

## Obrazovanje i nauka
Manaus je sjedište Nacionalnog istraživačkog instituta Amazone (osnovan 1954.), Univerziteta Amazone (1962.), Geografskog i historijskog instituta Amazone (1917.) i Salezijanske škole za siročad. 
## Transport i privreda
Manaus je danas najveća luka u unutrašnjosti i glavni logistički centar za čitav gornji sliv Amazone. 
Iz luke se izvoze brazilski orasi, meso, kemikalije, naftni derivati i proizvodi elektroindustrije.

Grad ima *Internacionalni [[aerodrom]] Eduardo Gomes* (IATA: *MAO*, ICAO: **SBEG**) 14&nbsp;km od centra grada.

Manaus ima veliko brodogradilište, pivovaru i rafineriju nafte koja se na preradu doprema šlepovima iz Atlantika
On je i snažni industrijski centar prehrambene, elektro i kemijske industrije,

U novije vrijeme je i turizam postao značajan za ekonomiju grada. Njegove atrakcije su uz okolicu, botanički i zoološki vrt, i veliki zabavni park na periferiji - džungla na otvorenom.

## Reference

## Vanjske veze
* ''Prefeitura Manaus'' (službene stranice)